Jon Stokke

Jon Stokke (1926–2000) var en tekstilkunstner og husflidsarbeider fra Levanger.

Stokke arbeidet med ulike husflidstradisjoner: han vevet åklær, sydde i hardangersøm, dyrket og bearbeidet lin, arbeidet med skillbragdåklær, tægerbinding, lagging og sveiping. Han var er periode også formingslærer ved Skogn Folkehøgskole. Han var også engasjert i teater, som instruktør og aktør. NRK laget et fjernsynsprogram om ham i 1986, med tittelen Med lin og lyst. 

Stokke bodde på gården Mønsterhaug i Levanger, som han drev sammen med kona Agnes. Han var nært knyttet til Finland, og besøkte landet mer enn 50 ganger. 

Han mottok Nord-Trøndelag fylkes kulturpris i 1993, Levanger kommunes kulturpris i 1990, og Midt-nordisk kulturpris i 1990, utdelt på Midtnordiske kulturdager i Jyväskylä.

Referanser 

Norske tekstilkunstnere
Personer fra Levanger kommune